text: Ny dille til Vejle og Kolding
  09 maj 2013 kl. 15.27
  De to østkystbyer får begge i dag en klatrepark. Den snoer sig højt over jorden i træernes toppe - og i dag kunne en flok klatreglade børn og voksne så finde deres indre gorilla frem.
  Klatrebanerne strækker sig næsten to kilometer i trætoppene og er både for store og små - med klatreaber gemt i maverne.
  I Vejle er der er fem baner med hver sit niveau og den højeste bane er tyve meter over jorden.
  Banerne i Vejle og Kolding er langt hen ad vejen ens og kan tilbyde det samme. I Vejle hedder forlystelsen Gorilla Park og i Kolding Funky Monkey Park.
  Det er første gang sådanne klatreparker etableres i landsdelen.
  